NORAKSTS

|  |  |
| --- | --- |
| 23.07.2020. | Nr.13/22 |

**nekustamā īpašuma puķu ielā 20A, jelgavā,**

**165/2800 domājamo daļu atsavināšana**

(ziņo: I.Škutāne)

Nekustamais īpašums ar kadastra numuru 09005030327 Puķu ielā 20A, Jelgavā (turpmāk – Nekustamais īpašums), kas sastāv no garāžu ēkas (kadastra apzīmējums 09000030327001, 13 telpu grupas), ir ierakstīts Jelgavas pilsētas zemesgrāmatas nodalījumā Nr.100000094916 un ir saistīts ar Jelgavas pilsētas pašvaldībai piederošu zemesgabalu ar kadastra apzīmējumu 09000030327 Puķu ielā 20A, Jelgavā, kas ierakstīts Jelgavas pilsētas zemesgrāmatas nodalījumā Nr.100000092997.

Jelgavas pilsētas pašvaldībai pieder Nekustamā īpašuma 977/2800 domājamās daļas (divas telpu grupas), t.i. 165/2800 domājamās daļas (telpu grupas kadastra apzīmējums 09000030327001006, garāža Nr.12, platība 16,5 m2, turpmāk - Objekts) un 812/2800 domājamās daļas (telpu grupas kadastra apzīmējums 09000030327001901, šķūnis, platība 81,2 m2). Jelgavas pilsētas pašvaldībai piederošās telpu grupas nav iznomātas.

Nekustamā īpašuma vienpadsmit telpu grupas (kopā 1823/2800 domājamās daļas) ir privatizētas.

Publiskas personas mantas atsavināšanas likuma (turpmāk-Atsavināšanas likums) 4.panta pirmajā daļā noteikts, ka pašvaldības nekustamā īpašuma atsavināšanu var ierosināt, ja tas nav nepieciešams pašvaldības funkciju nodrošināšanai.

Ņemot vērā to, ka Objekts nav nepieciešams pašvaldības funkciju nodrošināšanai, saskaņā ar Atsavināšanas likuma 3.panta pirmās daļas 1.punktā noteikto, pašvaldības nekustamo īpašumu var atsavināt, pārdodot to izsolē, savukārt šā likuma 15.pantā noteikts, ka izsole var būt mutiska ar augšupejošu soli.

Saskaņā ar Atsavināšanas likuma 8.panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2020.gada 28.maijā nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025.gada 21.jūnijam) novērtēja Objektu un noteica tā vērtību 2500 *euro.*

Valsts zemes dienesta Nekustamā īpašuma Valsts kadastra informācijas sistēmā Objekta vērtība ir noteikta 740 *euro*.

Atsavināšanas likuma 36.panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem.

2020.gada 17.jūnijā Jelgavas pilsētas pašvaldības īpašuma atsavināšanas komisija Objektam noteica nosacīto cenu 3000 *euro*, izsoles soli 100 *euro*, nodrošinājumu – 300 *euro*, reģistrācijas maksu – 50*euro*, izpirkuma termiņu – 5 gadus.

Saskaņā ar likuma “Par pašvaldībām” 21.panta pirmās daļas 17.punktu, Atsavināšanas likuma 3.panta pirmās daļas 1.punktu, 4.panta pirmo daļu, 8.pantu, 15.pantu, 36.panta trešo daļu un Jelgavas pilsētas pašvaldības īpašuma atsavināšanas komisijas 2020.gada 17.jūnija lēmumu Nr.5/6 “Nekustamā īpašuma Puķu ielā 20A, Jelgavā, 165/2800 domājamo daļu atsavināšana”,

**JELGAVAS PILSĒTAS DOME NOLEMJ:**

1. Atsavināt nekustamā īpašuma ar kadastra numuru 09005030327 Puķu ielā 20A, Jelgavā, kas sastāv no garāžu ēkas (kadastra apzīmējums 09000030327001), Jelgavas pilsētas pašvaldībai piederošās 165/2800 domājamās daļas (telpu grupas kadastra apzīmējums 09000030327001006, garāža Nr.12, platība 16,5 m2, turpmāk - Objekts), pārdodot to mutiskā izsolē ar augšupejošu soli.
2. Noteikt Objekta pārdošanas nosacīto cenu (izsoles sākumcenu) 3000 *euro*, izsoles soli 100*euro*, nodrošinājumu 300 *euro*, reģistrācijas maksu 50*euro*, nomaksas termiņu – 5 gadus.
3. Apstiprināt Objekta izsoles noteikumus (pielikumā).
4. Jelgavas pilsētas domes Izsoles komisijai rīkot Objekta izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 23.jūlijā